stanford-oval/wikipedia huggingface dataset:
צ'יאקי מוקיי

| --- | --- |

 לידה:  6 במאי 1952 (בת 72) טַטֶביאשי, גונמה, יפן
 מידע כללי
 בשירות:  אסטאונאוטית בשירות הסוכנות היפנית לחקר החלל
 לאום:  יפן יפנית
 השכלה:  אוניברסיטת קיו 
 עיסוק בעבר:  מנתחת לב
 תקופת השירות:  7 באוגוסט 1985 – הווה (39 שנים)
 זמן שהייה בחלל:  23 ימים, 15 שעות, ו־39 דקות
 עיסוק נוכחי:  סגן נשיא אוניברסיטת טוקיו למדע
 ביוגרפיה בנאס"א:  צ'יאקי מוקיי
 משימות
 STS-65 STS-95
  
 עיטורים
 
 
צ'יאקי מוקיי (ביפנית: 向井 千秋; נולדה בטַטֶביאשי, גונמה, ב-6 במאי 1952) היא טייסת חלל לשעבר ורופאה יפנית. מוקיי הייתה האישה היפנית הראשונה בחלל, והראשונה מיפן שטסה לחלל פעמיים. השתתפה בטיסת מעבורת החלל STS-65 ביולי 1994, ובטיסת STS-95 באוקטובר-נובמבר 1998. בסך הכול היא שהתה בחלל 23.5 ימים.
בשנת 2015, מונתה מוקיי לסגנית נשיא אוניברסיטת טוקיו למדע (אנ').
בצעירותה

צ'יאקי נייטו (内藤 千秋) נולדה בטַטֶביאשי, גונמה, ב-6 במאי 1952.
מוקיי סיימה את תיכון קיאו לבנות בטוקיו, בשנת 1971. בשנת 1977 סיימה לימודי רפואה באוניברסיטת קיאו (אנ') שבמינאטו, האוניברסיטה הוותיקה ביותר ביפן; בשנת 1988 סיימה תואר שלישי בפיזיולוגיה, בבית הספר לרפואה באוניברסיטת קיאו והוסמכה ככירורגית לב וכלי דם בשנת 1989.
מוקיי היא חברת האגודה האמריקאית לתעופה אווירית, חברת האגודה היפנית ליישומים במיקרוכבידה, האגודה היפנית לרפואה סביבתית ורפואה תעופתית, חברת האגודה היפנית לכרירוגיית כלי דם.
כרופאה

מוקיי הוסמכה לרפואה ב-1977 והייתה מתמחה בכירורגיה כללית, באוניבסיטת קיאו גיג'וקו דאיגאקו, בין השנים 1977–1978. ב-1978 הצטרפה לצוות הרפואי בבית החולים הכללי שימיזו בשיזואוקה, והייתה חלק מצוות הניתוח בחדר מיון בבית החולים קנאגאווה סאיסייקאי שבמחוז קנאגאווה ב-1979.
ב-1980 הייתה מתמחה לניתוח לב בבית החולים האוניברסיטאי באוניברסיטת קיאו.
לאחר מכן עברה להיות חלק מצוות הרפואי לניתוח המערכת הקרדיווסקולרית בבית החולים אצונומיה סאיסייקאי באוצונומיה, במחוז טוצ'יגי (1982), ועם סיום הסבב, בניתוחי כירורגיית כלי דם בבית החולים האוניברסיטאי של אוניברסיטת קיאו בטוקיו ב-1983. כמו כן הפכה לפרופסור חבר במחלקה לכירורגיית כלי דם באוניברסיטה.
מוקיי פרסמה למעלה מ-60 מאמרים מדעיים מאז 1979.
כאסטרונאוטית

בשנת 1985 נבחרה מוקיי כאחת משלושת המועמדים היפנים להיות מומחי מטען למעבדת הספייסלאב שטסה על טיסת מעבורת החלל STS-47. היא שימשה כגיבוי למומחה המטען למעבדת ה-Neurolab במהלך משימת המעבורת STS-90.
מוקיי צברה למעלה מ־566 שעות של שהייה בחלל. היא טסה לחלל בטיסת מעבורת החלל STS-65 ב-1994 ו-STS-95 ב-1998. היא האישה היפנית הראשונה שטסה בחלל, והאזרח היפני הראשון (משני המינים) שטס פעמיים לחלל.
בתור אסטרונאוטית של NASDA (אנ') (חלק מסוכנות החלל היפנית לפני שהפכה ל-JAXA) היא הייתה מדענית אורחת במכון המחקר הביו-רפואי בחלל, במחלקת פיזיולוגיה של הלב וכלי הדם, במרכז החלל ג'ונסון, מ-1987 ועד 1988. מוקיי נשארה כמדריכת מחקר במחלקה לניתוח באוניברסיטת ביילור לרפואה (אנ'), יוסטון, טקסס, משנת 1992 ועד 1998.
בין השנים 1992 ל-1998 היא הייתה פרופסור חבר במחלקה לניתוח של בית הספר לרפואה באוניברסיטת קיאו, בטוקיו, ובשנת 1999 מונתה לדרגת פרופסור אורח של האוניברסיטה.
במהלך משימת מעבורת החלל STS-107, מוקיי הייתה סגנית מדען המשימה. במסגרת תפקיד זה היא הייתה האחראית לתיאום תפעול הניסויים במהלך המשימה.
כאסטרונאוטית > STS-65

טיסתה הראשונה לחלל של מוקיי הייתה בטיסת מעבורת החלל קולומביה STS-65 בין התאריכים 8–23 ביולי 1994.
טיסה זו הייתה הטיסה השנייה של מעבדת המיקרו-כבידה הבינלאומית (IML-2). המשימה כללה 82 ניסויים של מדעי החיים (ניסויים אודות גוף האדם, ביולוגיה בחלל, השפעות קרינה, ו-Bioprocessing) וניסויים של התנהגות חומרים במיקרוכבידה (הנדסת חומרים, התנהגות נוזלים בחלל ומחקר על סביבה בחוסר כבידה ופעולות נגד).
משימת IML-2 נועדה להיות משימה עם שהות ארוכה מהרגיל כדי להתעמק בניסויים רפואיים הקשורים למערכת הלב וכלי הדם, מערכת העצבים האוטונומית, השפעה על העצמות ועל חילוף החומרים בשרירים.
במהלך המשימה, המעבורת השלימה 236 הקפות של כדור הארץ, במשך 353 שעות ו-55 דקות.
כאסטרונאוטית > STS-95

טיסתה השנייה לחלל של מוקיי הייתה על גבי טיסת מעבורת החלל דיסקברי STS-95 בין התאריכים 29 באוקטובר ל-7 בנובמבר 1998.
משימה זו נמשכה תשעה ימים, במהלכם הצוות תמך במגוון מחקרים ומטע"דים, בהם פריסה של הלוויין Spartan 201-5 שביצע תצפיות על ההילה של השמש ולאחר מכן נאסף שוב על ידי הזרוע הרובוטית של המעבורת.
כמו כן פלטפורמת HOST נועדה לבדוק מטע"דים ורכיבים עבור טלסקופ החלל האבל לקראת טיסת מעבורת החלל STS-103 שתבצע משימת שירות שלישית לטלסקופ החלל.
היותו של ג'ון גלן בן ה-77 בטיסתו השנייה לחלל כללה בדיקות של השפעות החלל על תהליך ההזדקנות.
במהלך המשימה, המעבורת ביצעה 134 הקפות סביב כדור הארץ בשהות מצטברת של 213 שעות ו-44 דקות.
לאחר הטיסות לחלל

ב-1 באוקטובר 2003, NASDA אוחדה עם ארגון ISAS (אנ') (המכון למדעי תעופה וחלל) ו-NAL (אנ') (המעבדה הלאומית לתעופה של יפן) ליצור את JAXA, הסוכנות היפנית לחקר החלל.
בין השנים 2004–2007 מוקיי הייתה מרצה אורחת באוניברסיטת החלל הבינלאומית.
מוקיי עברה לעבוד בסוכנות החלל היפנית החל מ-2007, והייתה ראש המשרד למחקר ביורפואי בחלל, משרד האסטרונאוטים והמחלקה לאדם בחלל. מ-2011 היא הייתה יועצת בחירה למנכ"ל סוכנות החלל היפנית, והחל מ-2012 היא ראש המרכז לרפואה בחלל ומחקר על גוף האדם בחלל (J-CASMHR).
במרץ 2015, מונתה להיות סגנית הנשיא של אוניברסיטת טוקיו למדע. ומשמשת יועצת טכנית לסוכנות החלל היפנית. החל מיוני 2015 היא חברת דירקטוריון של Fujitsu ומינואר 2016 נמצאת בהנהלה של Kao Corporation (אנ').
פרסים ואותות הוקרה

מוקיי קיבלה את הפרסים הבאים:
לגיון הכבוד: אביר – ממשלת צרפת (2015)
פרס החלום – ארגון סורופטימיסט של יפן (2013)
פרס ג'ו קרווין – האיגוד לרפואה תעופתית התעשייה האווירית האיגוד הרפואי (2013)
מדליית שירות יוצא מן הכלל – ארגון המדעניות היפניות (1996)
אות הוקרה מיוחד מהקונגרס האמריקאי (1995)
עיטור ידיים שמחות – לשכת המסחר של Satte‏ (1995)
חברות כבוד באגודת התעופה האווירית הקוריאנית (1995)
נשיאת כבוד של אקספלורטוריום המדע טַטֶביאשי לילדים (1995)
ציון לשבח של ראש הממשלה היפני לתרומה מיוחד לקידום השוויון בין המינים (1995)
מדליית De La Vaux – הפדרציה הבינלאומית לאווירונאוטיקה (1995)
פרס לשירות מיוחד לקידום מחקר ביולוגיה בחלל - האגודה היפנית למדעי הביולוגיה בחלל (1995)
אות מיוחד של ראש הממשלה היפני (1994)
אות הוקרה משרד המדע והטכנולוגיה היפני (1992 ו-1994)
תעודת הוקרה מטעם מחוז גונמה (1994)
אזרחית הכבוד של העיר טַטֶביאשי (1994)
פרס שירות יוצא מן הכלל – סוכנות החלל היפנית (1992 ו-1994)
פרס על הישגים נכבדים – איגוד נשות טוקיו (1994)
ציון לשבח בתחום טכנולוגי – האגודה היפנית לתעופה ומדעי החלל (1993)
הערות שוליים

1 2 3 4 5  Spacefacts מוקיי, באתר spacefacts.de
1 2 3 4 5 6 7 8 9 10  "CHIAKI MUKAI (M.D., PH.D.), JAXA ASTRONAUT (PAYLOAD SPECIALIST)" (PDF). NASA. באוקטובר 2003. נבדק ב-14 באפריל 2021. {{cite web}}:  (עזרה)
1 2 3  "Chiaki Mukai (M.D., Ph.D.)". JAXA. נבדק ב-23 בנובמבר 2018. {{cite web}}:  (עזרה)
1 2  מינוי פרופ' צ'יאקי מוקיי לסגנית נשיא אוניברסיטת טוקיו למדע, 1 באפריל 2015
↑  "The first-ever Dream's Award for Chiaki Mukai".
↑  "Joe Kerwin Award : Chiaki Mukai, M.D., Ph.D." (PDF).
| --- | --- |
בקרת זהויות :  GND: 1165994968  ISNI: 0000 0000 4975 8622  LCCN: nr95018212  NDL: 00393454  VIAF: 63897527   WorldCat (עם VIAF): 63897527
צפיון

צִפְיוֹן (נקרא גם צפון) הוא דמות מקראית, בנו הבכור של גד ונכדם של יעקב ושל זלפה שפחת לאה. לצפיון היו שישה אחים: חגי, שוני, אצבון, ערי, ארודי ואראלי. למשפחתו של צפיון קראו משפחת הצפוני על שם שמו "צפון".
בבראשית נכתב בבני גד צפיון ובמדבר נכתב עליו השם צפון, וכך גם בתרגום השבעים. גם שמו של אצבן שונה והוא נקרא שם אוזני.
ככל הנראה, העיר צפון ששכנה בעמק סוכות שבנחלת גד ונקראה על שמו מפני שמשפחתו של צפיון התגוררה שם.
במדרשים ובחז"ל

בשני מקומות בתנ"ך מוזכרת המילה "צפוני" פעם אחת בהקשר של משפחתו של צפיון בספר במדבר, ובפעם אחת בספר יואל שם אומר יואל "ואת הצפוני ארחיק מעליכם", ועל כך דורש המהר"ם, שבפעם הראשונה שמופיע צפוני, זה רמז לאליהו הנביא, שהיה משבט גד, ובפעם השנייה הכוונה היא לשטן, ואומר המהר"ם, שכוונתו של יואל היא, שכשיגיע הצפוני, כלומר אליהו הנביא אז הוא יסלק את הצפוני, כלומר השטן.
בספר הישר מסופר שאמו של צפיון נקראה עוצית, והיא הייתה אשתו של גד.
יש הסוברים כי שמו היה צפוני וצפיון זה שיכול אותיות של שמו, ולכן נקרא גם צפון, ומשפחתו משפחת הצפוני ולא הצפיוני.
יש מדרש האומר שצפיון נקרא גם צפון משום שמשה רבנו צפון (קבור) בנחלתו. לעומת זאת, מדרש אחר אומר שהוא נקרא צפיון משום שכל מי שהיה נלחם מולו צפוי היה להפסיד.
ראו גם

צפון (עיר מקראית)
הערות שוליים

1 2  ספר במדבר, פרק כ"ו, פסוק ט"ו
1 2 3 4  ראו אנציקלופדיה מקראית כרך ו
↑  ספר בראשית, פרק מ"ו, פסוק ט"ז
1 2  דעת מקרא, בראשית מו טז
1 2  ראו את הספר "במדבר - עולם התנ"ך"
↑  ראו את הספר "ארץ ישראל בתקופת המקרא"
↑  ראו את הספר "דברי הימים א' - עולם התנ"ך"
↑  המהר"ם במדבר כו טו
↑  ספר הישר (מדרש), טקסט דיגיטלי באתר ספריא
↑  ראו תורה שלמה פרשת פנחס
↑  ראו תורה שלמה פרשת ויגש
ערך זה הוא קצרמרבנושא תנ"ך. אתם מוזמנים לתרום לוויקיפדיה ו.
קבר רחל אשת רבי עקיבא

| --- | --- |

מתחם הקבר במסגד סית סכינה
 נתונים כלליים
 עיר:  ישראל טבריה
מבנה הקבר לפני השיפוץ
מבנה הקבר תצפית מהר ברניקי
מקום קברה של רחל בת כלבא שבוע אשת רבי עקיבא אינו מתואר בספרות חז"ל והוא נושא שנוי במחלוקת. המסורת היהודית מציינת את קברה בעיר טבריה; על פי עדות מסוף המאה ה-13, רחל נקברה לצד רבי עקיבא, לפי עדות אחרת מהמאה ה-16 קברה מצוי במסגד סית סכינה ולפי עדות נוספת מהמאה ה-19, מול מערת רבי עקיבא.
ראו גם

בית הקברות היהודי העתיק בטבריה
לקריאה נוספת

עודד אבישר, ספר טבריה - עיר כנרות ויישובה בראי הדורות, הוצאת כתר, ירושלים 1973, עמ' 242–243
"סית סכינה", טבריה וסביבתה, ירושלים: הוצאת אריאל, 1987, עמ' 155–156.
קונטרס אוהל רחל : תפילות ופרטים [צ"ל ופיוטים] על קברה של רחל אשת התנא רבי עקיבא, תשנ"ה-1995
Friedman, Yaron. "Chapter 1 From Immigration to the Golden Age". In The Shīʿīs in Palestine. Leiden, The Netherlands: Brill, 2019. doi: https://doi.org/10.1163/9789004421028_003 (במיוחד סעיף 3.2.2 The Tombs of Sukayna the Daughter of Ḥusayn and of ʿUbaydallāh b. ʿAbbās)
הערות שוליים

1 2  התרגום מקורו במאמר של עודד אבישר בספר טבריה - עיר כנרות ויישובה בראי הדורות
↑  23 במאי 1295
↑  "סית סכינה", טבריה וסביבתה, הוצאת אריאל, 1987, עמ' 156
↑  4.2 קמ"ר
↑  חיים הלוי הורוויץ, חבת ירושלים, ירושלים תשכ"ד, עמ' צו, באתר היברובוקס
↑  חיים הלוי הורוויץ, חבת ירושלים, ירושלים תשכ"ד, עמ' צו, באתר היברובוקס
↑  מאיר טובנהויז, אלה דברי המכתב, הצבי, 19 ביוני 1885
↑  הפא"ה, אלה דברי המכתב, הצבי, 3 ביולי 1885
↑  נמרוד לוז, מיתוסים חדשים על גדות הכינרת: תהליך יצירתו של קבר רחל, אשת רבי עקיבא, בטבריה, באתר רשות ניקוז ונחלים כינרת
לוח השיש השני בעל שמונה השורות, נמצא בבית גורדון
ציפוי בסוכר

| --- | --- |
 כפתור שוקולד בודד של M&M's עם סרגל מסומן במילימטרים המראה את השכבות של מעטפת הממתקים הקשה.
 
ציפוי בסוכר (באנגלית: Sugar panning), או פשוט panning, היא שיטה להוספת קליפה על בסיס סוכר לממתקים או לאגוזים.
מאפיינים

מוצרים פופולריים שמשתמשים בתהליך זה בייצור שלהם כוללים דרג'ה, כפתורי שוקולד, גובסטופרים (הידועים גם בשם "שוברי לסתות" בארצות הברית ובקנדה, הם סוג של ממתקים קשים), קונפייטו (ממתק סוכר יפני) וסוכריות ג'לי. בסוכריות ג'לי משתמשים בציפוי רך בעוד שהסוגים האחרים הם דוגמאות לציפוי (panning) סוכר קשה. התהליך הומצא בתחילה בצרפת של המאה ה-17 לייצור שקדי ירדן (דרז'ה).
השיטה

אותו תהליך משמש לציפוי קשה ולרך, אך משתמשים במרכיבים ובמהירות שונים עבור כל אחד מהם. נעשה שימוש במכונה המכוּנה "מחבת דרג'ה", מחבת כדורית או סגלגלה המותקנת על עמוד מסתובב זוויתי (מזכירה בצורה מערבל בטון). המחבת פתוחה לאוויר כדי לאפשר להוסיף מרכיבים ולייבש את הסירופ. שמים בתבנית הדרג'ה את החומרים לציפוי ומוסיפים סירופ. כשהמחבת מסובבת, הסירופ מתפזר באופן שווה על החומרים נשוא הציפוי, ומתייבש כשכבה. שכבות מצופות רכות יכולות להיות עבות למדי ואינן שומרות היטב על צורת החומר המצופה (נניח שקדים). לייבוש שכבות של הציפוי הקשה לוקח יותר זמן ויכולות להיות דקות יותר עד כדי 10–14 מיקרומטר.
מה מצפים

ניתן להשתמש בסוגים רבים של חומרים שרוצים לצפות בסוכר, אך הם חייבים להיות חזקים מספיק כדי לא להישבר במהלך סיבוב מחבת הדרז'ה. יש לייבש ולאטום אגוזים, כמו גומי ערבי וקמח, כדי למנוע משמנים לברוח ולשנות את צבע קליפת הממתקים. סוגי חומרים אחרים עשויים להיות מצופים מראש בחומר איטום כדי לשפר את הדבקת הסירופ לחומר המצופה (וכדי שלא ייספג לתוכו). מסטיק קשה לצפות בסוכר בשיטה זו ללא טיפול מוקדם.
חומרים

ציפוי סוכר רך משתמש בסירופ שלא יתגבש, כמו גלוקוז. כדי לסייע בייבוש, מוסיפים אבקת סוכר או סוכר דק במהלך העיבוד.
לקריאה נוספת

אנרובר - מכונה שמצפה ממתקים בשוקולד בדרך כלל
הערות שוליים

1 2 3 4  E. B. Jackson (במאי 1999). Sugar Confectionery Manufacture (2nd ed.). Springer. ISBN 978-0-8342-1297-8. {{cite book}}:  (עזרה)
"מחבת" דרג'ה
קולמנסקופ

| --- | --- |
בית בקולמנסקופ
בית בקולמנסקופ
 מדינה:  נמיביה נמיביה
 מחוז:  !קאראס
 תאריך ייסוד:  1908
 אוכלוסייה:  ‏
  ‑ בעיר:  0
 קואורדינטות:  26°42′15″S 15°13′54″E﻿ / ﻿26.704166666667°S 15.231666666667°E﻿ / -26.704166666667; 15.231666666667 
  מפת מיקום  מפה מפורטת   (למפת נמיביה מוגדלת) וינדהוק ואלוויס ביי סווקופמונד צואמב קיטמנסהופ אנגולה זמביה בוטסואנה דרום אפריקה האוקיינוס האטלנטי קולמנסקופ(למפת נמיביה רגילה) וינדהוק ואלוויס ביי סווקופמונד צואמב קיטמנסהופ אנגולה זמביה בוטסואנה דרום אפריקה האוקיינוס האטלנטי קולמנסקופ  he tabBackground:;tabBorder:#aaa;defaultTab:0;
קולמנסקופ (באפריקאנס: Kolmanskop; בגרמנית: Kolmannskuppe; מילולית: "הגבעה של קולמן") היא עיר רפאים בדרום-מערב נמיביה, כ-15 ק"מ מזרחית ללידריץ. בראשית ימיה הייתה עיירה משגשגת של כורי יהלומים. העיירה נקראה על שם ג'וני קולמן, עגלון שנטש את עגלת השוורים שלו במקום בשל סופת חול.
היסטוריה

בשנת 1907 הגיע ללידריץ גרמני בשם אאוגוסט שטאוך, והחל לעבוד במקום כמפקח במסילת הברזל המובילה מלידריץ לאאוס. הוא רכש משלטונות דרום-מערב אפריקה הגרמנית רישיון לחיפוש יהלומים, והעסיק בכך את עובדי הרכבת הכפופים לו. ב-10 באפריל 1908, אחד מעובדיו, זכריאס לוואלה, שהיה בעברו כורה יהלומים בקימברלי, גילה יהלום באזור גראספלאץ, כ-20 ק"מ מזרחית ללידריץ, והביאו לשטאוך. בעקבות הגילוי התפטר שטאוך מעבודתו, וחבר למהנדס המכרות זנקה ניסן. השניים חיפשו באזור יהלומים נוספים, ולאחר שמצאו אותם, רכשו בחודש יוני קרקע בשטח של 75 אקר (כ-300 דונמים) בקולמנסקופ. רק לאחר מכן, פרסמו שטאוך וניסן את דבר מציאת היהלומים. בעקבות הגילוי, החלה בהלה ליהלומים, ושלטונות דרום-מערב אפריקה הגרמנית הכריזו על רצועה בשטח של כ-26 אלף קמ"ר כאזור המיועד לכריית יהלומים - השפרגביט, וקולמנסקופ נכללה בתחומו.
רבים ממחפשי היהלומים והכורים שהגיעו לאזור התיישבו בקולמנסקופ, שבתיה נבנו בסגנון אדריכלי האופייני לגרמניה. בעיירה הקטנה הוקמו מבני ציבור רבים, בהם בית חולים, בית ספר, תחנת כוח, תיאטרון, אולם כדורת, קזינו ובריכת שחייה. מיקומה של קולמנסקופ באזור מדברי וצחיח חייב שינוע מים לעיר, והם חולקו לתושבים בחינם לפי מכסות. בנוסף, פעל בעיירה מפעל קרח, שאף הוא חולק בחינם לתושבים, וגם החשמל סופק בחינם. בעיירה הוקמה גם מסילת ברזל קטנה, שחיברה בין אזור המגורים לאזור המסחרי, ונעו עליה קרוניות רתומות לחמורים. סמיכותה של קולמנסקופ למסילת הברזל, אפשרה גם את חיבורה ללידריץ. כדי להתמודד עם בעיית הברחות, הובא לקולמנסקופ מכשיר רנטגן, הראשון מסוגו בחצי הכדור הדרומי.
בשנים הראשונות לאחר הקמתה שגשגה העיר, ובשיאה התגוררו בה כ-340 תושבים לבנים וכ-800 פועלים בני אוומבו. אך תקופה זו לא נמשכה זמן רב. לאחר מלחמת העולם הראשונה, וביתר שאת מסוף שנות ה-20 של המאה ה-20,  היא החלה לדעוך, בעיקר בשל גילוי יהלומים באזורים אחרים של השפרגביט, שהביאו לנטישתה. בית החולים המשיך לפעול גם לאחר שהתרוקנה מתושביה, וב-1954 ננטש גם הוא.
קולמנסקופ כיום

במהלך השנים בהן עמדה העיר נטושה, החלו הבתים בה להתפורר, וחולות המדבר חדרו אליהם. כתוצאה מכך, נוצרו מראות סוריאליסטיים של בתים שקומותיהם התחתונות מכוסות חול עד לעומק של כמה עשרות סנטימטרים, ואף למעלה מכך. במשך רוב השנים, הייתה העיר סגורה למבקרים, שכן היא מצויה בתחום השפרגביט, אזור כריית היהלומים, האסור בכניסה.
ב-1980 החל תאגיד היהלומים דה בירס, שניהל את השפרגביט, לשקם כמה מהמבנים. במקום הוקם מוזיאון, והוא נפתח למבקרים. בניגוד לערי רפאים אחרות בשפרגביט, קולמנסקופ סמוכה לעיר לידריץ ולכביש B4, ועל כן נגישה יותר. מאז פתיחתה של קולמנסקופ למבקרים, היא הפכה ליעד לתיירים ולצלמים. לאחר עצמאות נמיביה ב-1990 עבר ניהול השפרגביט לתאגיד נאמדב, שהוא המנהל כיום גם את העיר.
העיירה שימשה גם כאתר צילומים עבור מספר סרטי קולנוע, בהם "Dust Devil"‏ (1992) "The King Is Alive"‏ (2000), וצילומים ממנו נכללו בסרט הטבע סמסרה (2011) ובסדרות "העולם אחרי האנושות" של ערוץ ההיסטוריה ו-"Wonders of the Universe" של BBC.
גלריה

בית מגורים
חדר מכוסה חול
חדרים מכוסים חול
אחד הבתים ששוקמו
אולם הכדורת
קרוניות הנוסעים
חדר מגורים משוחזר
מפעל הקרח
קברנון סטימפסון

| קברנון סטימפסון |
| --- | --- |

מצב שימור
 מצב שימור: קרוב לסיכון קרוב לסיכון (NT) 
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: Gobiiformes
תת־סדרה:: דמויי-קברנון
משפחה:: קברנוניים
סוג:: Sicyopterus
מין:: קברנון סטימפסון
שם מדעי
 Sicyopterus stimpsoni ‏גיל, 1860

קברנון סטימפסון (שם מדעי: Periophthalmus barbarus) הוא מין של דג גרם ממשפחת הקברנוניים האנדמי למימי הוואי והם נפוצים בכל האיים אך נעשו נדירים באי אואהו. הקברנון קרוי על שם החוקר ויליאם סטימפסון (1832–1872).
אורכו של הקברנון מגיע ל-19.8 סנטימטר. הקברנונים בעלי קשקשים לבנים עם פסים כהים לאורכם. הם בעלי כמה קרני סנפיר קוצניים ובעיקר סנפיר הגב. הזנב דמוי-מניפה וקטן וסנפירי החזה רחבים.
התנהגות

צעירי הקברנונים חיים באוקיינוס וניזונים מפלנקטון הצף בזרם. הם עצמם ניצודים בידי דגים טורפים כמו צניניתיים, Polydactylus sexfilis וברקודה ענקית. בבגרותם פיותיהם משתנים והם נעשים אוכלי כל ובהמשך מפתחים תזונה מאכילת אצות שונות ומצורניות.
הקברנונים המתבגרים מתחילים לטפס על הצוקים הגבוהים של האיים ולשם כך משתמשים באגן שלהם ובפיותיהם הגדולות כדי להיאחז ולינוק את הסלעים בטיפוס איטי ומתמשך למעלה. חלקם לא מצליחים לעלות ונופלים חסרי כוחות אל מותם. אלה שעולים למעלה שוחים במעלה מפלי מים לעבר נהרות הוואי, שם הם חיים בסביבה שלווה יחסית מטורפים (למעט אנפות לילה) ומלאה באצות. הדגים "רועים" ערוגות אצות על המשטחים העליונים של סלעי הנהרות.
הנקבות מטילות ביצים המודבקות לסלעי הנהר והזכרים מפרים אותם. הצעירים בוקעים נשטפים מיד לאוקיינוס וחיים שם עד הבגרות.
הערות שוליים

↑  קברנון סטימפסון באתר הרשימה האדומה של IUCN
קול ספראוס

| --- | --- |

ספראוס בכנס "קומיק-קון" בסן דייגו, יולי 2018
 לידה:  4 באוגוסט 1992 (בן 32) ארצו, טוסקנה, איטליה איטליה
 שם לידה:  Cole Mitchell Sprouse 
 מדינה:  ארצות הברית 
 תקופת הפעילות:  1993–2012   2017
 עיסוק:  צלם ושחקן
 מקום לימודים:  אוניברסיטת ניו יורק  בית ספר גאלאטין  בית הספר לורל ספרינגס 
 פרסים והוקרה:  פרס בחירת הנוער (2017)
 פרופיל ב-IMDb
 
קול מיטשל ספראוּס (באנגלית: Cole Mitchell Sprouse; נולד ב-4 באוגוסט 1992) הוא שחקן אמריקאי ואחיו התאום של דילן ספראוס. מוכר בזכות הופעתו בתור קודי מרטין לצד אחיו בסדרות הטלוויזיה "החיים היפים של זאק וקודי" ו"החיים היפים על הסיפון" בערוץ דיסני, ובשנים 2017-2023 גילם את ג'אגהד ג'ונס בסדרת הטלוויזיה "ריברדייל" ברשת The CW.
ביוגרפיה

קול מיטשל ספראוס נולד בעיר ארֶצו שבאיטליה, להורים אמריקאים, מת'יו ספראוס ומלאני רייט, שלימדו אנגלית בבית ספר בטוסקנה. קול נולד 15 דקות אחרי אחיו התאום הבכור דילן; ארבעה חודשים לאחר לידתם, דילן וקול ספראוס עברו עם משפחתם להתגורר בלונג ביץ', קליפורניה; קול נקרא על שמו של זמר הג'אז והפסנתרן נט קינג קול. בצעירותו, התגרשו הוריו וכתוצאה מכך הוא ואחיו דילן ספראוס עברו לגור עם אביהם.
ספראוס החל ללמוד באוניברסיטת ניו יורק ב-2011, לאחר שדחה שנה אחת. בתחילה התעניין בלימודי הפקת קולנוע וטלוויזיה, הוא החליט ללמוד במקום זאת לתואר ראשון במדעי הרוח עם התמחות בארכאולוגיה. הוא סיים את לימודיו לצד אחיו במאי 2015. ספראוס עבד זמן קצר בתחום הארכאולוגיה, השתתף בחפירות וביצוע עבודות מעבדה. הוא התמחה במערכות מידע גאוגרפי ובהדמיית לוויין. במהלך לימודיו ביצע חפירות קיץ באירופה ובאסיה. בזמן שעסק בעבודתו לתואר ראשון, הוא חשף מסכה של דיוניסוס בחפירה בבולגריה.
קריירה

קול ואחיו, דילן, החלו לשחק בגיל שמונה חודשים בעקבות בעיות כספיות שהיו במשפחה. רוב הקריירה המוקדמת של ספראוס הייתה משותפת לזו של אחיו - חלק מתפקידיהם הראשונים היו תפקידים משותפים בתור תינוק או ילד אחד בפרסומות, בתוכניות טלוויזיה ובסרטים. בשל חוקי עבודת ילדים בקליפורניה, המגבילים את משך הזמן שבו ילדים יכולים להצטלם ביום, ליהוק התאומים בתפקיד אחד איפשר זמן רב יותר לצלם דמות אחת. כמה תפקידים בולטים שחלק עם אחיו כוללים את הדמויות של פטריק קלי בסיטקום "גרייס תחת אש" בין 1993 ל-1998, ג'וליאן בסרט "ביג דדי" (1999), ופיסטצ'ו דיגייסי הצעיר ב-2002. בשנת 2001 החל ספראוס להופיע בפרקים של הסיטקום "חברים", בתפקיד בנו של רוס גלר, בן; תפקיד זה היה תפקידו הראשון שבו הוא לא הופיע עם אחיו. כאשר הוא ואחיו גדלו, הם התחילו לקחת על עצמם תפקידים נוספים כדמויות נפרדות, אך לעיתים קרובות עדיין עבדו על אותם פרויקטים.
בשנת 2005 החל לגלם את קודי מרטין ביחד עם אחיו דילן בסדרת הילדים "החיים היפים של זאק וקודי" בערוץ דיסני עד 2011 בנוסף לסרט המשותף "זאק וקודי החיים היפים על הסיפון
הוא חזר למשחק בשנת 2017 כשהחל לגלם את הדמות של ג'אגהד ג'ונס בסדרה "ריברדייל" ברשת The CW.
בשנת 2019 גילם את וויל בסרט "במרחק נשימה".
חיים אישיים

ספראוס עוסק גם בצילום. בשנת 2011, הוא השיק אתר צילום אישי ולקח שיעורים ב-NYU. הוא צילם עבור חברות אופנה גדולות כולל Teen Vogue,‏ ווג,‏ סאנדיי טיימס ו-W Magazine בין היתר.
ספראוס יצא עם השחקנית לילי ריינהרט בין השנים 2017-2020.
ב-31 במאי 2020, ספראוס נעצר לאחר שהצטרף להפגנות של אנטי-גזענות בלוס אנג'לס לאחר הרצח ג'ורג' פלויד.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1999 | אשת האסטרונאוט | תאום |  |
| 1999 | ביג דדי | ג'וליאן |  |
| 2001 | Diary of a Sex Addict | סמיר ג'וניור |  |
| 2002 | אשף התחפושות | פיסטצ'ו דיגייסי הצעיר |  |
| 2002 | 8 לילות מטורפים | חייל צעצוע | דיבוב |
| 2003 | Just for Kicks | קול מרטין |  |
| 2004 | דפיקות לב | ג'רמיה הבוגר |  |
| 2006 | Holidaze: The Christmas That Almost Didn't Happen | ילד |  |
| 2007 | הסיפור המודרני: בן המלך והעני | אדי טיודור |  |
| 2009 | Adventures in Appletown | קלייטון |  |
| 2010 | Kung-Fu Magoo | בראד לנדרי | דיבוב |
| 2019 | במרחק נשימה | וויל ניומן |  |
| 2022 | השיגור | וולט |  |
| 2024 | ליסה פרנקנשטיין |  |  |
| 2024 | I Wish You All the Best | תומאס |  |
| TBA | Undercover | בן |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1993 - 1998 | גרייס על הכוונת | פטריק קלי | תפקיד ראשי (5 עונות); 112 פרקים |
| 1998 | מד טי.וי | ילד | 2 פרקים |
| 2000 - 2002 | חברים | בן גלר | 7 פרקים |
| 2001 | The Nightmare Room | באדי | פרק: "Scareful What You Wish For" |
| 2001 | מופע שנות ה-70 | בובי | פרק: "Eric's Depression" |
| 2001 | I Saw Mommy Kissing Santa Claus | ג'סטין קרבר | סרט טלוויזיה של Pax TV |
| 2005 - 2008 | החיים היפים של זאק וקודי | קודי מרטין | תפקיד ראשי (3 עונות); 87 פרקים |
| 2006 | בית הספר לקיסר המתחיל | זים | דיבוב; פרק: "Oops, All Doodles/Chipmunky Business" |
| 2006 | כל כך רייבן | קודי מרטין | פרק: "Checkin' Out" |
| 2008 | החיים על פי ג'ים | עצמו | פרק: "I Drink Your Milkshake" |
| 2008 - 2011 | החיים היפים על הסיפון | קודי מרטין | תפקיד ראשי (3 עונות); 71 פרקים |
| 2009 | המכשפים מווייברלי פלייס | קודי מרטין | פרק: "Cast-Away (To Another Show)" |
| 2009 | האנה מונטנה | קודי מרטין | פרק: "Super(stitious) Girl" |
| 2010 | אני והלהקה | קודי מרטין | פרק: "Weasels on Deck" |
| 2011 | זאק וקודי החיים היפים על הסיפון - הסרט | קודי מרטין | סרט טלוויזיה של ערוץ דיסני |
| 2017 - 2023 | ריברדייל | ג'אגהד ג'ונס | תפקיד ראשי (6 עונות); 105 פרקים |
פרסים ומועמדויות

| שנה | פרס | קטגוריה | יצירה | תוצאה |
| --- | --- | --- | --- | --- |
| 1999 | YoungStar Awards | הופעה הכי טוב של שחקן צעיר | ביג דדי | מועמדות |
| 2000 | פרסי הסרטים והטלוויזיה של MTV | Best On-Screen Duo | ביג דדי | מועמדות |
| 2000 | Blockbuster Entertainment Awards | שחקן משני אהוב | ביג דדי | מועמדות |
| 2000 | Young Artist Awards |  | ביג דדי | מועמדות |
| 2006 | Young Artist Awards |  | החיים היפים של זאק וקודי | מועמדות |
| 2007 | פרסי בחירת הילדים של ניקלודיאון | שחקן טלוויזיה אהוב | החיים היפים של זאק וקודי | מועמדות |
| 2007 | Young Artist Awards | שחקן טלוויזיה אהוב | החיים היפים של זאק וקודי | מועמדות |
| 2008 | פרסי בחירת הילדים של ניקלודיאון | שחקן טלוויזיה אהוב | החיים היפים של זאק וקודי | מועמדות |
| 2009 | פרסי בחירת הילדים של ניקלודיאון | שחקן טלוויזיה אהוב | החיים היפים של זאק וקודי | מועמדות |
| 2010 | פרסי בחירת הילדים של ניקלודיאון | שחקן טלוויזיה אהוב | החיים היפים של זאק וקודי | מועמדות |
| 2011 | פרסי בחירת הילדים של ניקלודיאון | שחקן טלוויזיה אהוב | החיים היפים של זאק וקודי | מועמדות |
| 2017 | Shorty Awards | שחקן הכי טוב | עצמו | מועמדות |
| 2017 | פרסי בחירת הנוער 2017 | שחקן לסדרת דרמה | ריברדייל | זכייה |
| 2017 | פרסי בחירת הנוער 2017 | זוג השנה (ביחד עם לילי ריינהרט) | ריברדייל | זכייה |
| 2018 | פרסי סאטורן | הביצועים הטובים ביותר של שחקן צעיר בסדרת טלוויזיה | ריברדייל | מועמדות |
| 2018 | פרסי בחירת הנוער 2018 | שחקן לסדרת דרמה | ריברדייל | זכייה |
| 2018 | פרסי בחירת הנוער 2018 | זוג השנה (ביחד עם לילי ריינהרט) | ריברדייל | זכייה |
| 2018 | פרסי בחירת הנוער 2018 | Choice Liplock (עם לילי ריינהרט) | ריברדייל | זכייה |
| 2018 | פרסי בחירת הנוער 2018 | Choice Male Hottie | ריברדייל | זכייה |
קבוצת מניה

| --- | --- |

 נתונים כלליים
 סוג:  חברה פרטית
 מייסדים:  הרמן מניה
 תקופת הפעילות:  1996–הווה (כ־28 שנים)
 משרד ראשי:  ראשון לציון
 מוצרים עיקריים:  נקניקים, נקניקיות, מעדני בשר
 עובדים:  כ-500
  
 אתר מעדני מניה
 
סניף מעדני מניה בחדרה
קבוצת מניה היא חברה ישראלית המתמחה בייצור ושיווק מוצרי בשר שאינם כשרים. וכן רשת חנויות קמעונאיות המונה 23 סניפים.